Fotogalereya: Koronavirus modeli va samolyotdagi “Budda” — Hindistonda Respublika kuni paradi qanday o‘tdi?

Hindistonda har yili 26-yanvarda Respublika kuni nishonlanadi. 2022-yilda ham koronavirus pandemiyasiga qaramay, an’anaviy bayram paradi bekor qilinmadi. “RBK” bayram qanday nishonlangani haqidagi fotogalereyani taqdim qildi.
Bayram 1950-yil 26-yanvarda Hindiston konstitutsiyasi rasman kuchga kirgan kun sharafiga o‘tkaziladi. Respublika kuni munosabati bilan Nyu-Dehlidagi Rajpatx shoh ko‘chasida harbiy parad o‘tkazildi, shuningdek, tantanali tadbirda politsiyachilar, raqqoslar va maktab o‘quvchilari ham ishtirok etgan. 2022-yilda tadbir tomoshabinlari soniga cheklov belgilandi. Shu yili avgustda Hindiston mustaqilligiga 75 yil to‘ladi.

 Paraddagi raqqosalar.

 Hindiston bosh vaziri Narendra Modi prezident gvardiyasi askariga peshvoz chiqmoqda.

 Harbiy parad bir yarim soat davom etdi.

 Pandemiya tufayli tomoshabinlar soniga cheklov belgilandi: tantanalarga koronavirusga qarshi to‘liq emlangan kattalar va 15 yoshdan oshgan o‘spirinlar kelishiga ruxsat berildi.
Koronavirusning katta modelini ko‘tarib tomosha ko‘rsatgan maktab o‘quvchilari

 Jammu va Kashmir shtatidan kelgan politsiyachi

 Hindiston armiyasi askarlari.

 Fuqarolik aviatsiyasiga bag‘ishlangan platforma.

 Maktab o‘quvchilarining raqsi.

 Subxasa Chandri Bosning byusti markazda olib o‘tilmoqda, u Hindiston ozodligi uchun kurashgan insonlarning yetakchilaridan biri bo‘lgan. Ikkinchi jahon urushi vaqtida u Angliya mustamlakachilari bilan kurashda Yaponiya bilan hamkorlik qilishga kelishgan, Singapurda “Ozod Hindiston” administratsiyasini tuzib, unga rahbarlik qilgan. 1945-yil avgustda Tayvandagi aviahalokatda halok bo‘lgan.

 Hindiston-Tibet chegara politsiyasining chiqishi.

 Hindiston temiryo‘llari himoya kuchlarida xizmat olib boruvchi ayol xodimlar

 Paradning havodagi qismi Respublika kunlari tarixidagi eng katta shoulardan biriga aylandi, unda 75 ta samolyot ishtirok etdi.

 Hindistonning turli shtatlari paradda o‘zlari tayyorlab kelgan platformalar bilan ishtirok etdi.

 Hindiston harbiy desantchilari.

 Tarixchilarning so‘zlariga ko‘ra, Hindiston aholisi uchun ushbu parad bir-birlariga va butun dunyoga mamlakatning harbiy kuch-qudrati, texnologik yutuqlari va madaniy xilma-xilligini namoyish etish imkoniyatini beradi.

 Ayollar uzunligi 73 fut (Konstitutsiya kuchga kirganining har bir yiliga bir futdan qo‘shiladi, 22 metrdan uzunroq) bo‘lgan Hindiston bayrog‘ini, mamlakat ozodligi uchun kurashgan insonlarning portretlari bilan (chapdan o‘ngga Mahatma Gandi, Bhagat Singx, Vallabxai Patel) olib o‘tmoqda. Mahatma Gandi ingliz mustamlakachilariga qarshi kurashda zo‘ravonlik va kuch ishlatmasdan harakat qilish zarur deb hisoblagan, shuningdek, Hindistondagi odamlarning tabaqalanishi, ya’ni kastalar tizimiga qarshi chiqqan. Bxagat Singx esa 1931-yilda politsiyachi o‘ldirgani uchun qatl qilingan revolyutsioner. Vallabxai Patel — Hindiston konstitutsiyasining mualliflaridan biri.


 Tuya minib olgan Hindiston chegara xizmatining askarlari.